એણે ખૂબ વિચાર કરી જોયો. છેવટે એણ નક્કી કર્યું કે છેલ્લી વાર મોટી ચોરી કરી લેવી. એમાંથી આખી જિંદગી ગુજારો થઈ શકશે એમ વિચાર કરી એ નીકળ્યો અને રાજમહેલમાં ચોરી કરવા પેઠો. ત્યાં એ બધી ચીજો જોવા લાગ્યો. છેવટે એની નજર એક દાબડી પર પડી. જુએ છે તો એમાં સાત રત્ન! ચોરને થયું કે મારે આયખાભર ગુજારો કરવા સારુ ચાર રત્ન બસ છે. એટલે ત્રણ દાબડીમાં રહેવા દીધાં અને દાબડીને હતી એમ ઠેકાણે મૂકી, ચાર રત્ન લઈ, એ ઘરને રસ્તે પડ્યો.